ร้านบอร์ดเกมเล็กๆบริเวณลานปูนแถวมหาวิทยาลัยพระจอมเกล้าธนบุรี ร้านอยู่ชั้นสองของตึกแถวฝั่งธนาคารตรงข้ามรถเตี๋ยว

ร้านเป็นร้านขนาดเล็กๆ ตกแต่งเรียบๆ มีโคมไฟอยู่ทุกโต๊ะบรรยากาศเหมาะสำหรับการเล่นบอร์ดเกม ในร้านมีบอร์ดเกมให้เลือกเล่นมากพอสมควร พร้อมมีพี่ๆในร้านที่จะพร้อมสอนวิธีการเล่นแต่ละเกมให้ด้วยสำหรับคนที่เล่นไม่เป็น ส่วนตัวเป็นคนไม่ได้เล่นบอร์ดเกมเลยมาลองกาแฟอย่างเดียว

ในส่วนของกาแฟที่ลองไปเป็นอเมริกาโน่ร้อนเสียดายที่ทางร้านไม่มีเป็น espresso shot ร้อน เมนูเครื่องดื่มส่วนใหญ่เป็นเมนูเย็นและปั่น

เรื่องรสชาติกาแฟค่อนข้างธรรมดา กาแฟฝาดลิ้น ติดเปรี้ยวนิดๆ สำหรับราคา 45 บาทถือว่าแอบแพงถ้าเทียบกับคุณภาพแต่ถ้ามาเล่นบอร์ดเกมด้วยถือว่าสมเหตุสมผล
นอกจากนั้นทางร้านยังมีอาหารไว้บริการด้วย(pizza / spaghetti) ซึ่งยังไม่ได้ลอง ไว้มาลองทีหลัง

สรุป เป็นร้านบอร์ดเกมอย่างแท้จริง ไม่มี wifi ไม่มีปลั๊ก เน้นให้มาพบปะพูดคุยและเล่นเกมกันมากกว่า ถ้าใครจะหวังมาเพื่อกินกาแฟหรืออาหารแนะนำไปร้านอื่นดีกว่า เพราะรสชาติกาแฟค่อนข้างธรรมดา แต่แนะนำสำหรับคนที่หาร้านบอร์ดเกมดีดี บรรยากาศอบอุ่นเป็นกันเองใกล้ๆมหาลัยพระจอมเกล้าธนบุรีก็ลองแวะมาเล่นเกมกันที่นีได้ Momots

ปล.ขอติดไว้สามดาวก่อนเพราะยังไม่ได้ลองอาหารแต่ส่วนตัวในส่วนของรสชาติเครื่องดื่มอย่างเดียวให้ 2 ดาว แต่เนื่องจากเป็นร้านบอร์ดเกมและยังไม่ได้ลองอาหารจึงขอติด 3 ดาวไว้ก่อน